ঢাকা বিশ্ববিদ্যালয়ে (ঢাবি) ২০১৮-২০১৯ শিক্ষাবর্ষে স্নাতক (সম্মান) ১ম বর্ষের ভর্তি পরীক্ষা শুরু হবে আগামী ১৪ সেপ্টেম্বর (শুক্রবার)। প্রথম দিন অনুষ্ঠিত হবে ‘গ’ ইউনিটের ভর্তি পরীক্ষা। সকাল ১০টা থেকে ১১টা পর্যন্ত অনুষ্ঠিত হবে এ পরীক্ষা। কর্তৃপক্ষ জানিয়েছেন পরীক্ষার হলে মোবাইল ফোনসহ টেলিযোগাযোগ করা যায় এরূপ যেকোনো ইলেকট্রনিক ডিভাইস/যন্ত্র সম্পূর্ণ নিষিদ্ধ করা হয়েছে। ঢাবি ক্যাম্পাস ও বাইরের মোট ৫৪টি কেন্দ্রে একযোগে পরীক্ষা অনুষ্ঠিত হবে। এ বছর গ-ইউনিটে ১২৫০টি আসনের বিপরীতে ভর্তিচ্ছু আবেদনকারীর সংখ্যা ২৬ হাজার ৯৬০ জন। ভর্তি পরীক্ষার সিট প্ল্যান জানতে ভিজিট করুন admission.eis.du.ac.bd